ธรรมกายลุ้น ยื่นศาลคัดค้านหมายค้น ยืนยันใช้สิทธิตามกฎหมาย ไม่ได้ยื้อ
วัดพระธรรมกายส่งทนายยื่นคำร้องต่อศาลอาญาคัดค้านหมายค้น หลังมีข่าวดีเอสไอจะบุกวันนี้ รอลุ้นศาลอนุมัติ หรือยกคำร้อง พระมหานพพร ยืนยัน เป็นการใช้สิทธิตามกฎหมาย   ,วันที่ 13 ธ.ค. ที่ศาลอาญา ถนนรัชดาภิเษก นายธัชนนท์ พาใบหยก ทนายผู้ได้รับมอบหมายจากวัดพระธรรมกาย ได้เดินทางไปยื่นคำร้องเพิกถอนหมายค้น พร้อมด้วยกลุ่มศิษยานุศิษย์วัดพระธรรมกาย ประมาณ 30 คน โดยเปิดเผยภายหลังการเข้ายื่นคำร้องว่า วันนี้ทางวัดพระธรรมกาย ได้มาใช้สิทธิ์ทางกฎหมายในการยื่นคำร้องเพิกถอนหมายค้นของเจ้าหน้าที่ ภายหลังทราบจากข่าวจากสื่อมวลชนว่า เมื่อช่วงเช้าที่ผ่านมาเจ้าหน้าที่ตำรวจจำนวนมาก เตรียมที่จะเข้าตรวจค้นวัดพระธรรมกาย ทางทีมทนายจึงมาใช้สิทธิ์ตามกฎหมาย ไม่ใช่การเคลื่อนไหวแต่อย่างใด รวมถึงตัวหมายค้นของกรมสอบสวนคดีพิเศษ หรือดีเอสไอ ทางวัดยังไม่เห็นว่ามีรายละเอียดอย่างไรบ้าง ส่วนเรื่องอื่นต้องรอฟังคำสั่งจากศาล เพราะรายละเอียดของหมายค้นมีมาก ต้องมีการตรวจสอบอีกครั้ง,นายธัชนนท์ กล่าวด้วยว่า สถานการณ์ที่วัดพระธรรมกายจนถึงตอนนี้ อยากให้ทางเจ้าหน้าที่มีการระบุหมายค้นว่า ใช้เจ้าหน้าที่กี่ราย และค้นอะไรบ้าง นอกจากนี้หลังถูกออกหมายจับโดยดีเอสไอในคดีฟอกเงิน เมื่อวันที่ 18 พฤษภาคม ทนายของวัดพระธรรมกายเคยยื่นคำร้องต่อศาลให้เพิกถอนหมายจับมาแล้ว เมื่อวันที่ 23 พฤษภาคม 2559 แต่ศาลยกคำร้อง เพราะเห็นว่าหมายจับออกโดยชอบแล้ว,ด้าน พระมหานพพร ปุญฺญชโย ผู้ช่วยผู้อำนวยการ สำนักสื่อสารองค์กรวัดพระธรรมกาย เปิดเผยว่า ทางวัดเชื่อมั่นในความบริสุทธิ์ของหลวงพ่อธัมมชโย จึงต้องให้ทีมทนายดำเนินการตามกฎหมายตามสิทธิ์ที่เราจะทำได้ ที่ผ่านมาคณะศิษย์ได้มีการยื่นถวายฎีกา เพื่อขอความเป็นธรรม และเราหวังว่าจะได้รับความเป็นธรรม ส่วนการเข้าตรวจค้นภายในวัดของเจ้าหน้าที่ดีเอสไอ ต้องขึ้นอยู่กับเอกสารหมายค้นว่าถูกต้องหรือไม่ ที่ผ่านมายังไม่มีเจ้าหน้าที่ติดต่อเข้ามา แต่หากมีเจ้าหน้าที่เดินทางมา ทางวัดก็พร้อมอำนวยความสะดวกให้อย่างเต็มที่.,ผู้สื่อข่าวรายงานว่า กระบวนการยื่นศาลไต่สวนให้เพิกถอนหมายจับ หรือหมายค้น บางคดีอาจไม่จบในวันเดียว ด้วยเหตุนี้หลายคดี จึงมีการใช้คำร้องเพิกถอนหมายจับเพื่อเป็นเทคนิคในการประวิงคดี ไม่ใช่การปกป้องสิทธิผู้ต้องหา.,ข่าวที่เกี่ยวข้อง,คลิกที่นี่
วัดพระธรรมกายส่งทนายยื่นคำร้องต่อศาลอาญาคัดค้านหมายค้น หลังมีข่าวดีเอสไอจะบุกวันนี้ รอลุ้นศาลอนุมัติ หรือยกคำร้อง พระมหานพพร ยืนยัน เป็นการใช้สิทธิตามกฎหมาย   
ธัมมชโย,จับธัมมชโย,ธรรมกาย,ธรรมกายยื่นศาล,คัดค้านหมายค้น